Pta-ma beseer toe kar glo op ys glyDie motor waarin die ma en drie kinder gery het. Foto: Netcare 911 ŉ Vrou van Pretoria is Vrydagoggend ernstig beseer nadat ŉ yslaag op ŉ pad glo tot ŉ motorongeluk gelei het. Chris Botha, woordvoerder van Netcare 911, het gesê die vrou en drie kinders was in die motor toe die ongeluk omstreeks 08:00 in Achillestraat in Olympus, in die ooste van die stad, plaasgevind het. “Volgens inligting vanaf die toneel het die ma beheer oor die motor verloor nadat nat en koue weerstoestande ’n yslaag op die pad veroorsaak het,” het Botha gesê. “Die motor het die pad verlaat en teen ŉ grensmuur van ŉ eiendom gebots.” Die vrou is vir ernstige beserings behandel en na ŉ nabygeleë hospitaal geneem. Die kinders is ongedeerd.